CELEX: 62008CA0382
Language: hu
Date: 2011-01-25 00:00:00
Title: C-382/08. sz. ügy: A Bíróság (nagytanács) 2011. január 25-i ítélete (az Unabhängiger Verwaltungssenat des Landes Oberösterreich (Ausztria) előzetes döntéshozatal iránti kérelme) — Michael Neukirchinger kontra Bezirkshauptmannschaft Grieskirchen (Légi közlekedés — Kereskedelmi célú hőlégballonos repülések szervezésére vonatkozó engedély — EK 12. cikk — Lakóhelyre vagy székhelyre vonatkozó feltétel — Közigazgatási szankciók)

12.3.2011   
            
            
               HU
            
            
               Az Európai Unió Hivatalos Lapja
            
            
               C 80/2
            
         A Bíróság (nagytanács) 2011. január 25-i ítélete (az Unabhängiger Verwaltungssenat des Landes Oberösterreich (Ausztria) előzetes döntéshozatal iránti kérelme) — Michael Neukirchinger kontra Bezirkshauptmannschaft Grieskirchen
   (C-382/08. sz. ügy) (1)
   
   (Légi közlekedés - Kereskedelmi célú hőlégballonos repülések szervezésére vonatkozó engedély - EK 12. cikk - Lakóhelyre vagy székhelyre vonatkozó feltétel - Közigazgatási szankciók)
   2011/C 80/02
   Az eljárás nyelve: német
   
      A kérdést előterjesztő bíróság
   
   az Unabhängiger Verwaltungssenat des Landes Oberösterreich
   
      Az alapeljárás felei
   
   
      Felperes: Michael Neukirchinger
   
      Alperes: Bezirkshauptmannschaft Grieskirchen
   
      Tárgy
   
   Előzetes döntéshozatal iránti kérelem — Unabhängiger Verwaltungssenat des Landes Oberösterreich — Az EK-Szerződés 49. és azt követő cikkeinek értelmezése — Nemzeti szabályozás, amely közigazgatási szankciók kilátásba helyezésével megtiltja a másik tagállamban letelepedett és az e tagállam jogrendje szerint kiadott, kereskedelmi célú hőlégballonutak lebonyolításhoz szükséges engedéllyel rendelkező személynek ausztriai hőlégballonutak lebonyolítását nemzeti engedély hiányában, amely engedély kiállításához belföldi székhelyet vagy lakóhelyet követel meg
   
      Rendelkező rész
   
   Az EK 12. cikkel ellentétes az olyan tagállami szabályozás, mint az alapügybeli, amely a hőlégballonos repülések e tagállamban történő szervezéséhez, és e szabályozás be nem tartása esetén közigazgatási szankciók terhe mellett
   
               —
            
            
               előírja a más tagállamban lakóhellyel rendelkező vagy ott letelepedett olyan személy számára, aki e másik tagállamban kereskedelmi célú hőlégballonos repülések szervezésére vonatkozó engedély jogosultja, hogy az első tagállamban lakóhellyel vagy társasági székhellyel rendelkezzen, és
            
         
               —
            
            
               ugyanezen személyt arra kötelezi, hogy új engedély kiállítását kérelmezze anélkül, hogy kellően figyelembe vennék azon körülményt, hogy a kiállítási feltételek lényegében azonosak a második tagállamban részére már korábban kiállított engedély feltételeivel.
            
         
      (1)  HL C 285., 2008.11.8.